cyanic-selkie/wikianc huggingface dataset:
Ring of Fire
Skriving
Dottera til Cash, Rosanne, har sagt, «Songen handlar om den forvandlingskrafta i kjærleiken, og og det er dette songen alltid har tydd for meg og det er dette han alltid kjem til å tyde for Cash-borna».
Andre versjonar
Det er gjort mange andre versjonar av «Ring of Fire», og den største hitten fekk Eric Burdon & the Animals. Versjonen deira vart spelt inn mot slutten av 1968 og nådde Topp 40 i fire forskjellige land. Seint i 1974 gav the Eric Burdon Band ut ein tyngre versjon. Ein versjon av Alan Jackson med gjestevokal av Lee Ann Womack vart gjeven ut som singel den 6. desember 2010. Han var den første singelen frå samlealbumet hans 34 Number Ones og nådde 45. plass på countrylista i USA.
Emilie Marie Nereng
Emilie Marie Nereng, kjend som Voe er ein norsk skribent, songar og modell. Ho vart kjend som bloggar i 2009, og var den norske bloggaren med flest treff i fleire månader i 2009 og 2010.
Nereng er fødd og bur i Hønefoss. Ho byrja å blogge i mars 2009. I oktober 2009 hadde bloggen hennar 3,5 millionar treff. 2. januar 2011 kunngjorde ho på bloggen sin at ho slutta å blogge grunna mykje negativ merknad og tidspress. 31. august 2011 byrja ho å blogg igjen.
I 2010 forelas ho om sosiale medier på Høgskolen i Lillehammer. Ho var med sine 14 år tidenes yngste forelesar på høgskulen. 20. oktober 2011 var ho æresgjest og stod for den formelle opninga av Telenor sitt nye mobilnett i Noreg – som vikar for kommunal- og regionalminister Liv Signe Navarsete.
Ho har òg jobba som modell, og har utført modelloppdrag for ungdomsbladet Topp og jentebladet Julia, og dessutan OnePiece.
Hausten 2012 deltok ho i Norske Talenter på TV 2, saman med Dandelions Cheer Crew. Laget tevla om ein semifinaleplass, men rauk ut i ein av kvartfinalane.
Vinteren og våren 2013 er ho med i den norske fjernsynsserien Bloggerne på TV 2 Bliss.
Åkra i Kvinnherad
Bygda er omkransa av fjell på tre sider; i nord Skårafjell og Ingahogg, i aust Vågsfjellet og i vest Krakaheia.
Voodoo Child (Slight Return)
«Voodoo Child (Slight Return)» er det siste sporet på det tredje og siste albumet til the Jimi Hendrix Experience, Electric Ladyland frå 1968. Songen er kjend for den tunge gitarspelinga med wah-wah. Songen vart plassert på 101. plass på lista til Rolling Stone over dei 500 største rocke ongane gjennom tidene.
Songen vart spelt inn i 1968, og vart gjeve ut på ny som singel etter Hendrix døydde i 1970. Singelen inneheldt tre songar, og nådde førsteplassen i Storbritannia. Dei to andre songane var «Hey Joe» og «All Along the Watchtower».
Opphav og innspeling
Opphavet til songen var i all hovudsak songen «Voodoo Chile», ein lang bluesjam med Steve Winwood på orgel. Den 3. mai 1968 (dagen etter «Voodoo Chile» vart spela inn), filma eit mannskap frå ABC Jimi Hendrix Experience medan dei spela songen.
Songen vart ein av songane Hendrix spelte mykje på konsertane sine og kunne variere i lengd frå 7 til 18 minuttar. Han spelte mellom anna songen på Woodstockfestivalen og i Royal Albert Hall i 1969.
Ettermæle
Soloen til Hendrix vart kåra til den 11. beste gitarsoloen nokon gong i Guitar World nr. 46. Hendrix var på Topp 100-lista seks gonger, meir enn noko andre på lista.
Joe Satriani kommenterte songen:
«Det er berre ein av dei beste elektriske gitarverka som nokon gong er spelt inn. Faktisk kan heile songen reknast som ein heilag gral av gitaruttrykk og teknikk. Han er eit landmerke av menneskelegheit.»
Kenny Wayne Shepherd: «Dette er meir eller mindre gitarhymnen over alle. Frå det fantastiske opningsriffet til måten han bryt det ned i midten og vert funky, det heile er heilt utruleg. Det er ting Jimi gjorde på gitar som menneske berre ikkje kna. Du kan prøve heile dagen, og sjølv om du spelar dei riktige notane, så blir det ikkje det same. Det verkar definitivt som han kom frå ein høgare stad når han spela.»
Andre versjonar
Andre artistar som har spela songen er mellom andre: Joe Satriani, Steve Vai og Yngwie Malmsteen, Buddy Guy, Ben Harper, Pearl Jam, Angélique Kidjo, Gabriel Ríos, Kenny Wayne Shepherd, Rob Thomas, Stevie Ray Vaughan, Top of the Poppers, John Mayer, Stevie Winwood og Eric Clapton.
Kjelder
''
Toshirô Mifune
Toshiro Mifune var ein japansk skodespelar. Han er rekna som ein av dei største skodespelarane gjennom tidene. Det best kjende verket han spelte hovudrolla i, er De syv samuraier frå 1954.
Teatro Kursaal
Teatro Kursaal er eit teater som ligg i den sveitsiske byen Lugano. Han var arena då Sveits arrangerte Eurovision Song Contest 1956.
Cortina d'Ampezzo
Cortina d'Ampezzo (italiensk) eller Anpezo (retoromansk) er ein by og ein kommune i provinsen Belluno i Veneto i Nord-Italia. Byen ligg i Dolomittane, 1 224moh. og er ein populært vintersportsstad. Cortina er eit av Europas mest eksklusive høgfjellsturistmål, byen er kjend for sine dyre hotell og butikkar.
I 1927 vart ski-VM arrangert her og i 1932 verdsmeisterskapen i alpint. Vinter-OL 1944 var planlagt arrangert i Cortina, men vart avlyst grunna andre verdskrigen. Cortina d'Ampezzo var i staden vertsby for vinter-OL 1956.
Geografi
Cortina d'Ampezzo er ein av rundt 30 tettstader i kommunen med same namnet. Kommunen går også under landskapsnamnet Ampezzo (italiensk) eller Anpezo (retoromansk). Ampezzo er den øvste delen av 'Valle del Boite' og er omgitt av fjellkjeda Dolomittane på alle kantar. Toppane Tofane (3 244 moh. i Tofana di Mezzo) ligg i vest, Fanes (3 077 moh. i Piz dles Cunturines) i nordvest, Sennes (3 148 moh. i Hohe Gaisl) i nord, Cristallo (3 216 moh. i Monte Cristallo) i nordaust, Sorapiss (3 205 moh. i Punta Sorapiss) i aust og Marmarole (2 932 moh. i Cimon del Froppa) i søraust. Fjella i nordvest og nordaust dannar grense mot naboprovinsen Sør-Tirol.
Ampezzo har samband med nabodalane over ei rekke fjellskar. Giaupasset (2236 moh.), Falzaregopasset (2105 moh.) og Valparolapasset (2192 moh.) i vest fører til høvesvis Val Fiorentina, Fodom og Val Badia. Limopasset (2172 moh.) i nord fører til Mareo; Cimabanchepasset (1525 moh.) og Tre Croci-passet (1805 moh.) i aust til høvesvis Höhlensteintal og Valle d'Ansiei. Medan Limopasset berre kan passerast til fots eller på sykkel, har Cimabanchepasset frå 1921 til 1963 vorte kryssa av jarnbanelinja til Toblach. Valle del Boite, dalen til elva Boite, leier mot sør til Cadore.
Imboden
Imboden (retoromansk Plaun) er eit landskap og eit forvaltnigsdistrikt i den sveitsiske kantonen Graubünden. Landskapet ligg i åmotet mellom Vorderrhein og Hinterrhein, som dannar Rhinen i kommunen Tamins. Imboden ligg såleis ved inngangen til dalane Surselva i vest og Hinterrheindalen (Sutselva) i sør. Imboden grensar til kantonane Glarus og St. Gallen i nord. Fjellkjeda Glarus-Alpane set stopp for direkte trafikksamband til dei to kantonane.
Cortina d'Ampezzo
Geografi
Kommunen Ampezzo har totalt rundt 6 000 innbyggjarar. Landsbyane i kommunen er Agabòna, Alverà, Cadelvèrzo, Ciadìn, Ciàe, Cianderìes, Ciamulèra, Ciànpo, Col, Cortina, Crìgnes, Doneà, Fiàmes, Fraìna, Gràa, Guargné, Jilardòn, Lazedèl, Melères, Mortìja, Pezié, Pian da Lago, Pocòl, Rònco, Socòl, Socùs, Staulìn og Zuél.
Imboden
Imboden har eit areal på 203 km² og 17 700 innbyggarar. Talemålet i distriktet har i stor utstrekning vore retoromansk heilt til siste halvdelen av 1900-talet (46 % i 1980, 29 % i 1990). Sjølv om ein stor del av befolkninga forstår retoromansk, har einast 9 % behalde det som førstespråk. Dei fleste, 80 %, har i dag tysk som førstespråk. Fire prosent snakkar italiensk.
Cortina d'Ampezzo
Historie
Landsbyen Cortina d'Ampezzo («Ampezzos kyrkjegard») har vore kyrkjestad og det kulturelle midtpunktet i kommunen. Området vert første gongen nemnt i eit bevart dokument, datert 15. juni 1156. Ampezzo høyrde den gongen under patriarkatet Aquileia. Frå 1420 høyrde Ampezzo til republikken Venezia og var frå 1511 og til første verdskrigen ein del av det austerrikske fyrstegrevskapet Tirol.
Imboden
Distrikta i Graubünden er reint administrative einingar. Imboden består av to krinsar (Kreise) og sju kommunar (Gemeinden), som har stor grad av politisk sjølvstyre. Desse er:
Cortina d'Ampezzo
Historie
Ampezzo var historisk eit nesten reint retoromansktalande område. Under fascismen vart dei retoromanske dalane, som eit ledd i italiseringspolitikken, etter den gamle romerske devisen «splitt og hersk», delt mellom tre provinsar. Ampezzo, Fodom og Col vart då i 1923 overført frå provinsen Bolzano til provinsen Belluno. Fram til 1950-talet var folkefleirtalet retoromanskspråkleg. I dag snakkar dei fleste italiensk, men ca. 40 % av befolkninga forstår retoromansk. Retoromansk manglar lokal godkjenning som offisielt språk.
Den 28. og 29. oktober 2007 vart det halde folkeavrøysting i Ampezzo, Fodom og Col om korvidt området skal tilbakeførast ti Sør-Tirol. Fleirtalet røysta for ei gjenforeining med Sør-Tirol. I Ampezzo var valdeltakinga på 70 %, og 77 % ja-røyster. Før tilbakeføringa kan finne stad, må både det italienske parlamentet, Trentino-Alto Adiges regionalråd og Sør-Tirols provinsråd godkjenne søknaden.
Allahu akbar
Allahu akbar (ar. الله أكبر) er eit arabisk uttrykk som tyder ‘Gud er størst/større’ men blir ofte omsett til ‘Gud er stor’. Frasen blir kalla takbir på arabisk. Han er eit viktig muslimsk uttrykk og symbol som blir brukt i formelle og uformelle situasjonar.
Bruk
«Allahu akbar» blir sagt av muslimar før bøner og av muezzinane i bønerop. Det er også ei utsegn som kan brukast i samband det talaren reknar som gode eller dårlege hendingar, til dømes krig, terrorhandlingar, ulukker eller avverging av ulukker, ved opptredenar eller idrettshendingar som fotballkampar. Samstundes vakter strenge muslimar seg for å seia omgrepet ein urein stad, som på do eller ved ei søppelfylling.
Omgrepet blir ofte utført i arabisk kalligrafi og har vore brukt på ei rekkje flagg gjennom tidene. I dag (2011) finst det på det afghanske, det irakiske og det iranske flagget. Under Den iranske revolusjonen i 1979 var «Allahu akbar» eit viktig protestsymbol som blei ropt frå hustaka om kveldane. Det vende tilbake som protestrop i samband med det omstridde presidentvalet i landet i 2009.
Gairbreen
Gairbreen er ein sidebre som er 16 km lang, og som ligg like søraust for Mount Supernal i Mountaineer Range og flyt aust-nordaust og ut i Marinerbreen like nord for Bunker Bluff i Victoria Land i Antarktis. Han vart namngjeven av geolog-gruppa frå New Zealand Geological Survey Antarctic Expedition (NZGSAE) 1962–63, etter geologen H.S. Gair, som leia den nordlege feltgruppa til NZGSAE den sommaren.
Band of Gypsys
Band of Gypsys var eit bluesrockband leia av Jimi Hendrix i lag med Billy Cox og Buddy Miles. Hendrix danna bandet etter at The Jimi Hendrix Experience vart oppløyst. Band of Gypsys er òg det einaste albumet bandet spelte inn, eit konsertalbum spelte inn 31. desember 1969 og 1. januar 1970 i Fillmore East. Det kom ut berre tre månader før han døydde i 1970 og var det siste albumet han sjølv autoriserte, samt det einaste Hendrix-albumet som kom ut på Capitol Records (i USA).
Albumet var produsert av Hendrix og nådde femteplassen i USa og sjetteplassen i Storbritannia. I Noreg nådde det 9. plass.
Historie
Etter at Hendrix oppløyste the Jimi Hendrix Experience tidleg i 1969, danna han Gypsy Sun and Rainbows for å fullføre kontrakten for the Experience om å spele Woodstockfestivalen. Bassist Billy Cox (som hadde spela med Hendrix då dei var i hæren i lagy) hadde øvd og spela med Hendrix sidan APril, men bandet vart kortvarig.
Med Cox og trommeslagarvenen Buddy Miles, danna Hendrix så Band of Gypsys, denne gongen for å fullføre kontrakten med Ed Chalpin om eit nytt album. Dei spelte inn singelen «Stepping Stone» for Reprise, som raskt vart trekt attende. Dei spelte òg inn nokre songar i studio, og fleire ferdige spor. Nokre av desse vart gjevne ut på First Rays of the New Rising Sun og andre stader. Dei heldt den første konserten sin i Fillmore East nyårsaftan 1969, og spelte der fire konsertar over to kveldar.
Fillmore East-konsertane bestod stort sett av nye songar, sidan songane for albumet Band of Gypsys måtte vere nye for å ikkje bryte med kontrakten. Konsertane vart fanga på både lydband og film.
Hendrix valde seg to Buddy Miles-songar og tre av sine eigne for albumet, og ønskte ikkje å gje bort fleire av sine eigne songar enn han måtte. For å fylle konsertane spelte bandet mange songar frå Experience-tida.
Etter ein katastrofal konsert i Madison Square Garden den 28. januar 1970, der Hendrix fornærma ei kvinne i publikum, berre spelte to songar før han gjekk av scenen, vart Band of Gypsys oppløyst.
Ein dokumentar kalla Band of Gypsys: Live at the Fillmore East kom ut på DVD i 1999.
Jabal al-'Awd
Jabal al-'Awd (arabisk جبل العود) er eit fjell i høglandet i Jemen. Det har ei høgd på 2 942 meter over havet og er det 67. høgaste fjellet i landet. Det ligg kring 25 km søraust for den gamle Himjaritt-hovudstaden Zafar.
Historie
Stadnamnet ʿwd finst i gamle sørarabiske inskripsjonar, og syner truleg til dagens fjell. I antikken høyrte det til eit administrativt område kalla Ibb, nær Wadi Bana. Fjellet var kjend for eit podiumtempel som stod her, datert attende til det første tusenåret fvt, og busetnader i området var nemnd i Res Gestae av den sabaeiske kongen Karib'il Watar av Ṣirwāḥ.
Kjelder
''
Herne Bay i Kent
Herne Bay er ein by i grevskapet Kent i England. Han har kring 35 000 innbyggjarar og ligg på sørkysten av Themsenestuaret, 11 km nord for Canterbury og 2 km aust for Whitstable. Det første frittståande klokketårnet bygd for dette føremålet i verda, vart bygd her i 1837. Fram til 1978 hadde byen den nest lengste utstikkarkaien i heile Storbritannia.
Verruca plana
Verruca plana er ein type raudbrun, flatvoren, velavgrensa og til dels forhøgja papel med ein diameter på 2-5 millimeter og ei svakt verrukøs overflate. Dei blir gjerne kalla «flate vorter» og opptrer ofte talrikt på handryggen og i andletet hos barn, ikkje sjeldan med ei lineforma innretning.
Vortene skuldast vanlegvis infeksjon med humant papillomavirus (HPV), oftast av typen HPV2, HPV3 eller HPV5.
Anti Tour
Anti Tour er den ellevte konsertturneen til den australske songaren Kylie Minogue. I motsetnad til tidlegare turnear til Minogue vil songaren her utelukkande utføre B-sider, demoar og sjeldne spor. Turneen byrja den 18. mars 2012 i Melbourne i Australia.
Michael Jordan
Michael Jeffrey Jordan er ein tidlegare korgball-spelar frå USA og ein av verdas best kjende korgballspelarar. Jordan er 1,98 høg og spelte størsteparten av karrieren sin for Chicago Bulls.
Oppvekst
Michael Jordan vart fødd i Brooklyn i New York. Han var ein av dei fem barna til James og Deloris Jordan. Då han var sju år gammal, flytta han saman med familien til Nord-Carolina. Faren til Michael Jordan jobba for General Electric som ein gaffeltruckoperatør og blei seinare promotert til oppsynsmann. Mora til Michael Jordan jobba som bankkasserer. Faren til Jordan lærte han å jobba hardt og ikkje å bli freista av gatelivet. I ung alder viste Michael Jordan at han var dugeleg i fleire sportsgrener som korgball, baseball og amerikansk fotball.
NBA-karriere
Michael Jordan vart trekt opp som den tredje spelaren i draftet i 1984. Det tyder at både Houston Rockets og Portland Trail Blazers hadde moglegheita til å signera Jordan etter college, men han blei ikkje vald av nokon dei. Allereie i fyrsten sin sesong for Chicago Bulls blei Michael Jordan ein publikumsfavoritt då han scora i snitt 28,2 poeng per kamp. Berre ein månad etter at han starta karrieren sin i NBA, kom han på forsida av Sports Illustated med overskrifta «A star is born». Jordan vart som venta vald til sesongen sin All-Star-kamp der òg fleire store stjerner frå NBA deltok. Mange av desse stjernene var svært lei av Michael Jordan og all merksemd han fekk. Dei frøys han ut og la vera å sentera til han. Jordan vart utnemnd til «årets nykommar» same sesong.
Sesongen etter (1985-86) vart nokså øydelagt for Jordan, då han måtte stå over 64 av dei 82 kampane med ein broten føter. Han var likevel kampklar til sluttspelet. Han fekk ein ny personleg rekord då han scora 63 poeng i ein kamp, og i den følgjande sesongen scora Jordan over 3 000 poeng samanlagt. Han fekk likevel ikkje prisen for NBA sin mest verdifulle spelar, den fekk Magic Johnson.
Ole Henrik Fagerås
Ole Henrik Fagerås er ein tidlegare norsk kombinertrennar frå Veme i Buskerud. Han vann bronsemedaljen i øvinga under ski-VM 1962 i Zakopane, same året vann han kombinertrennet i både Lahti og Holmenkollen.
Kasper Søndergaard
Kasper Søndergaard Sarup er ein dansk tidlegare handballspelar som vart europameister 2008 og 2012, og olympisk meister 2016 med Danmark sitt landslag. Han var høgre rykkromspelar.
Søndergaard spelte fram til 2003 for Ikast-Bording. Sidan var han aktiv 2004-07 i Aarhus GF, 2017-11 i Kolding IF og til sist i Skjern fram til 2020. Han vart danske meister 2009 med Kolding.
Frå 2004 til 2017 deltok Søndergaard i 184 landskampar og skåra 395 mål. Han var om å vinne å vinne EM-gull 2008, VM-sølv 2011, EM-gull i 2012 og OL-gull i 2016.
Sandwich
Sandwich eller dobbelt smørbrød er ein matrett danna av to eller fleire brødskiver med pålegg mellom seg. Ein variant er club sandwich, som er ein sandwich med to lag pålegg mellom tre brødskiver. Sandwich-namnet blir knytt til John Montagu, den fjerde jarlen av Sandwich. Ifølgje ein anekdote frå 1762 hadde han ikkje tid til å eta eit skikkeleg måltid under eit langvarig kortspel, og bad derfor tenarane om kjøt mellom to brødskiver. Medspelaren hans kravde då også «brød som Sandwich». I 1765 avviste biografen til Montagu denne framstillinga, og meinte i staden at jarlen truleg hadde funne opp sandwichen for ikkje å måtta avbryta arbeidet ved skrivebordet. Ein opphavleg sandwich bestod av ei enkel skive salt oksekjøt lagt mellom to skiver rista brød.
Láppa
Láppa (gresk Λάππα) er ein tidlegare kommune i periferieininga Réthymno i periferien Kreta i Hellas. Láppa inngår frå 2011 som ei kommunaleining i kommunen Réthymno.
Pham Nuwen
Pham Nuwen er ein science fiction-helt skapt av den amerikanske forfattaren Vernor Vinge. Pham Nuwen er fødd i eit relativt primitivt føydalsamfunn, men han blir som ung mann bortført av romfararar frå eit anna solsystem, får opplæring hjå dei og veks opp til sjølv å leve eit langt liv som romfarar.
Gjennom å vere den einaste personen som er med i båe dei to romanane A Deepness In the Sky og A Fire Upon the Deep, viser Pham Nuwen at handlingane utspeler seg i same univers. Han fungerer dermed som eit bindeledd mellom dei to historiene.
Olimpijskij
Olimpijskij er ein innendørshall i den russiske byen Moskva. Han blei bygd for Sommar-OL 1980 som arena for basket og boksing. Eurovision Song Contest 2009 blei halden i Olimpijskij den 12., 14. og 16. mai 2009.
Blaze Bayley
Blaze Bayley er ein engelsk songar, musikar, låtskrivar og tekstforfattar. Han var vokalist i Wolfsbane frå 1984 til 1994, og frå 2010. Bayley var òg vokalist i Iron Maiden frå 1994 til 1999. Sidan den gong har han hatt ein solokarriere.
Diskografi
Som B L A Z E:
Som Blaze Bayley:
Bernhard S. Sannerud
Bernhard Severin Sannerud var ein norsk skulemann og politikar som representerte einmannskrinsen Flekkefjord og partiet Venstre på stortinget 1916-18.
Sannerud var fødd i Furnes i Hedmark, der far hans var gardbrukar, lærar og kyrkjesongar. Sjølv byrja han studere i 1880 og vart cand.philos. i 1883, samstundes var han privatlærar i Heddal i Telemark. Frå 1884 til 1918 var han lærar, seinare overlærar ved mellomskulen i Flekkefjord. Sidan var han styrar av kommunale høgre allmennskular i Eidsvoll 1918-26 og Drøbak 1927-30.
I Flekkefjord tok Sannerud aktivt del både i det offentlege og sivile samfunnslivet. Mellom anna var han formann i likningskommisjonen og i elektrisitetsverket. Han var medlem i bystyret frå 1898 til han flytta frå byen i 1918, ordførar i periodane 1907-10 og 1916-18. Stortingsperioden 1916-18 var han også stortingsmann frå Flekkefjord, medlem i Protokollkomiteen. Etter han var pensjonert var Sannerud medlem i formannskapet i Drøbak.
Kai Häfner
Kai Häfner ( er ein tysk handballspelar frå Schwäbisch Gmünd som i 2016 vart europameister med Tyskland. I 2011 var han med om å vinne EHF-cupvinnarcupen for Frisch Auf Göppingen. Han har spelt høgrekant og høgre rykkromspelar.
Aktiv
Häfner spelte for Frisch Auf Göppingen i tida 2007-11. Åra der vart avslutta med triumf i EHF-cupvinnarcupen. Deretter gjorde han 2011-14 teneste i Balingen-Weilstetten. Frå hausten 2014 og i fem sesongar spelte han for TSV Hannover-Burgdorf. Sidan sommaren 2019 er MT Melsungen hans lag.
Lomonosov i Russland
Byen heitte Oranienbaum (russisk: Ораниенба́ум) til 1948. I byen ligg eit 1700-tals park- og palass-kompleks (Oranienbaum). Palasset er det einaste av dei kjende palassa rundt St. Petersburg som ikkje vart teken av tyskarane under den andre verdskrigen.
Kai Häfner
Aktiv
Häfner deltok Handball-EM i 2018, Sommar-OL i 2021 og i Handball-EM i 2022. I den siste turneringa vart han utelaten etter ein positiv covid-19-test.
Lomonosov i Russland
Det opphavlege namnet på byen er Oranienbaum, som tyder «appelsintre» på tysk (på dagens tysk er ordet Orangenbaum). Namnet gjaldt først palasskomplekset, som hadde drivhus for eksotiske planter. Det noverande namnet er for å ære vitskapsmannen, diktaren og glasblåsaren Mikhail Lomonosov. I 1754 grunnla Lomonosov ein fabrikk for farga glas ved Oranienbaum, i landsbyen Ust-Ruditsa.
Det store palasset med den nedre parken er eit utsøkt døme på eit kunstnerisk kompleks frå første fjerdedel av 1700-talet. Det vart bygd i perioden 1710-25 vis-a-vis Kronstadt, nær keisarresidensen Peterhof.
Gunder Gundersen
Gundersen er i dag best kjend for å utvikla den såkalla «Gunder-metoden». Han døydde i Oslo.
Liv og gjerning
Gundersen vann sin første meistertittel under junior-NM i kombinert i 1950. Før OL på heimebane i 1952 hadde han hatt gode resultat, men kom ikkje med på det sterke norske OL-laget. Få veker etter OL vann han det kombinerte Holmenkollrennet, i konkurranse med dei beste norske frå OL. Han vart då tildelt Kongepokalen og 'Damenes pokal' som beste kombinertløpar.
Gundersen tok sølv under VM i Falun i 1954, eitt poeng bak landsmannen Sverre Stenersen. Året etter vann han Lahti-spelen. Grunna skade kunne han ikkje delta i vinter-OL 1956, men under VM i 1958 fekk han bronsemedaljen. Under vinter-OL 1960 i Squaw Valley i USA vart han nummer 11.
Gundersen vann ytterlegare to kongepokalar etter sigrar i kombinert i Holmenkollen i 1959 og 1960, samt NM i 1961. Han vann eitt kombinertrenn i Svenska skidspelen, i tillegg vart han to gongar nummer to.
Idrettsleiar
Gundersen skreiv seg inn i skihistoria då han i 1970-åra lanserte «Gunder-metoden» i kombinert. Denne går ut på at ein fyrst gjer unna hopprennet, og så reknar poengsummane om til tid. Tidene, eller rettare, tidsdifferansane vert utgangspunktet for startrekkefylgja og startintervalla i langrennet. Fyrstemann i mål vinn heile tevlinga.
Marmorera
Marmorera (tysk Marmels) er ein kommune i distriktet Albula i kantonenen Graubünden i Sveits. Kommunen har innbyggjarar  og eit areal på. Kommunesenteret ligg 1720 meter over havet. Ei lite fleirtal av innbyggarane er tysktalande, dei fleste andre nyttar retoromansk til dagleg.
Fram til slutten av 1800-talet var innbyggjarane hovudsakleg retoromansktalande. I 2000 hadde derimot 57 % av innbyggjarane tysk som hovudmål.
Den gamle landsbyen vart øydelagd og lagt under vatn då Marmoreradammen vart bygd. Den noverande landsbyen vart bygd ovanom Lai da Marmorera.
Kommunen ligg i Surses kreis. Fram til 1950 var han ein gatelandsby ved vegen Septimer-Julier. I dag ligg han på austsida av Lai da Marmorera.
Gannutzbreen
Gannutzbreen er ein jamn isbre som flyt nord frå Bowers Mountains i Antarktis i sør og munnar ut i den austlege delen av Rennick Bay mellom Weeder Rock og Stuhlinger forlandsbre. Han vart kartlagt av US Geological Survey frå landmålingar og flyfoto tekne av U.S. Navy i 1960–65, og vart namngjeven av Advisory Committee on Antarctic Names etter Theodore P. Gannutz, ein biolog ved Hallett-stasjonen i 1966–67, og forskingssjef ved Palmer-stasjonen i 1968.
Sport Vereniging Bubali
Sport Vereniging Bubali er eit fotballag frå Noord på Aruba. Klubben vart skipa 23. september 1943 og spelar i arubisk fyrstedivisjon.
Hartvig Caspar Christie
Hartvig Caspar Christie  var ein norsk prest og politikar for Høgre. Han var far til riksantikvar Håkon Christie.
Christie var son til ein prest og vart sjølv cand.theol. i 1917. Deretter gjorde han presteteneste i fleire kyrkjelydar i Akershus, frå 1946 sokneprest i Østre Bærum. Han var redaktør av «Norsk Kirkeblad» 1938-53 og gav ut fleire bøker om kristendom og norsk kyrkjeliv. Mellom bøkene finn ein ''Før 1739. Et bidrag til folkeundervisningens historie» frå 1927, og ''Den norske kirke i kamp» frå 1945.
Etter å ha vore vararepresentant til Stortinget i perioden 1945-49, fekk Christie fast plass på Tinget etter stortingsvalet hausten 1949. Frå nyår 1950 til han døydde vel ni år seinare representerte han Akershus fylke og Høgre på Tinget. I den fyrste fireårsperioden var han sekretær i Kyrkje- og undervisningskomiteen, sidan medlem i same komiteen.
Ogndal
Bygda Ogndal strekker seg i vest ut til Beitstadfjorden, men er elles ei innlandsbygd. Ogndalen er brei og open i vest, men smalnar ved Støen, ca 13 km frå fjorden. Sidan opnar han seg att, før han deler seg i to dalføre som leier opp i eit åslandskap i aust. Elva Ogna renn gjennom dalen. På begge sider av Ogndalen reiser avrunda, skogkledde åsar seg. I aust er åshøgdene høgre enn lenger vest, den høgaste 770 moh, og med nakne toppar. Landskapet er i aust er elles prega av store myrområde og mange vatn. Her ligg dei store vatna Lustadvatnet og Mokkavatnet. Største vatnet, Skjækervatnet, er 6,8 km² vidt og ligg heilt aust i Ogndal, 440 moh og på grensa mot Snåsa. Berggrunnen er skiferhaldig i vest og av gneis i aust. Jorda består av mest sand og litt leire.
Ogndal har vore ei typisk jord- og skogbruksbygd.
Skei kyrkje ligg vest i Ogndal og er ei langkyrkje frå før 1664 og av lafta tømmer. Bodom kapell ligg i Øvre Ogndal, nær 25 kilometer frå Skei kyrkje.
Garwoodbreen
Garwoodbreen er ein isbre som ligg i nordvestdelen av Garwood Valley i Victoria Land i Antarktis. Han vart først kartlagt av Discovery-ekspedisjonen (1901–04), men vart ikkje namngjeven før 1911, då Thomas Griffith Taylor under Terra Nova-ekspedisjonen kalla han opp etter Edmund J. Garwood, ein geologiprofessor og mineralog ved University of London.
Oleeae
Oleeae er ein tribus av blomsterplantar i oliventrefamilien, Oleaceae.
Vårkornell
Vårkornell (Cornus mas) er ein lauvfellande busk eller eit lite tre i kornellfamilien.
Skildring
Planten blir opptil åtte meter høg. Kvistane er grøngule. Blada er motsatte med ovale til elliptisk form. Dei er matt grøne under og har tre–fem par boga sidenervar.
Blomane er gule og sit i små halvskjermar. Dei er 4–5 mm store og har fire kronblad. Vårkornell blomstar før lauvsprett, i Noreg i april–mai, og kan då minna litt om Forsythia. Frukta er avlang, 12–15 mm lang og blankt skarlagensraud når ho er mogen.
Bruk
Vårkornell blir ofte planta som prydplante. Han blir også dyrka i frukthagar i Aust-Europa, Kaukasus og Sentral-Asia.
Veden er særskild hard og tung og er blitt brukt til å laga mellom anna spydskaft, hjuleiker og handtak til verktøy.
Arten finst forvilla nokre få stader i Noreg, men dette dreier seg om gjenståande plantar frå hagar. Det ser ikkje ut til at vårkornell kan formeira seg i norsk klima.
I Wanna Be Your Dog
«I Wanna Be Your Dog» er ein song frå 1969 av det amerikanske rockebandet The Stooges. Songen vart gjeven ut på debutalbumet deira. Det minneverdige riffet, som berre består av tre akkordar (G, F♯ og E), går om att og om att gjennom songen (bortsett frå eit firetakts mellomspel) Med den kraftig forvrengde gitaren, hamrande, enkle pianotonar spelt av produsenten John Cale og ein jamn, drivande rytme, vart The Stooges eit særs tidleg døme på heavy metal og punk-stilen. Teksten har vorte skildra for å ha framkalla kjensla av sleipheit og avsky for seg sjølv, eit monument til kjensla av keisemd og framandgjering i det arbeidarprega og industrielle Michigan seint i 1960-åra. Denne skrivemåten vart mykje nytta seinare av Sex Pistols og Public Image Limited. I 2004 vart songen rangert på 438. plass på lista til Rolling Stone over dei 500 største songane gjennom tidene.
Andre versjonar
Songen er spelt inn av mange andre artistar, som Nirvana, Misfits, Slayer, GG Allin, Frankenstein Drag Queens From Planet 13, Joan Jett and the Blackhearts, Vicious White Kids, Red Hot Chili Peppers, Sonic Youth, Cage the Elephant, Mission of Burma, Chris Whitley, Swans, Uncle Tupelo, Alejandro Escovedo, Emilie Simon, Styles of Beyond, Forgotten Tomb, The House of Love, Breathing Fire, Ida Marie, Stereophonics, Las Ultrasónicas, Pat MacDonald, David Bowie, The White Stripes, Mephisto Walz, Atari Teenage Riot og mange fleire.
Slayer spelte ein parodiversjon av songen kalla «I'm Gonna Be Your God» for albumet Undisputed Attitude.
I 2007 framførte R.E.M. songen i lag med Patti Smith då dei vart innlemma i Rock and Roll Hall of Fame.
Populærkultur
Songen er vorte nytta i filmane Lock, Stock and To Smoking Barrels, Transporter 3, Friday Night Lights, The Crow: City of Angels (der Iggy Pop spelte rolla for Curve), Crimson Rivers II: Angels of the Apocalypse, skateboardvideoen av Flip kalla «Sorry», ein episode av fjernsynsserien Skins (Episode 2.9: «Cassie»), ein episode av komiserien How I Met Your Mother (Episode 2.16: «Stuff»), The Runaways og i filmen Sid and Nancy.
Han er òg vorte nytta i videospela Vietcong og Grand Theft Auto IV.
Vi kan-utstillingen
Vi kan-utstillingen vart arrangert i Oslo frå 12. mai til 18. september 1938. Utstillingsområdet var på Frognerstranda ved Frognerkilen. Arkitekt Arne Korsmo teikna utstillingsområdet og utforma paviljongane. Elles arbeidde blant anna tilhengarar av funksjonalismen som Jacob Prytz og Thor Bendz Kielland i Foreningen Nyttekunst med planlegging og iverksetting av utstillinga.
På utstillinga vart det vist nye forbruksvarer frå Oslo-bedrifter. Vidare vart planar og arbeid i Oslo kommune, med nye velferdstiltak lansert av Arbeidarpartiet presentert. Oslo stod fram som eit optimistisk bilete på det moderne samfunnet og kulturen på 1930-talet, som var prega av sterk tru på tydinga av sakleg informasjon, faglighet og objektivitet.
Utstillinga var ein del av ein breiare kampanje i mellomkrigstida med ulike «kjøp norsk»-kampanjar.
Johannes Christiansen
Johannes Christiansen var ein norsk underoffiser, gardbrukar, lensmann og stortingsmann frå Askim. Han var medlem av Venstre.
Christiansen var son til ein gardbrukar. Sjølv tok han i 1871 eksamen som underoffiser ved artilleriskulen. Frå 1872 var han sersjant i artilleriet, steig til kommandersersjant i 1889. Han tok over farsgarden Svae i Askim og dreiv han til 1889. Det året vart han lensmann i Skiptvet og flytta dit. Året etter, 1890, kjøpte han garden Vister der av svigerfaren og dreiv sidan denne. Han var lensmann i Skiptevt fram til 1913.
Christiansen var medlem av heradsstyret i Askim frå 1876 til -89, dei to siste åra var han ordførar. Han var formann i skulestyret i Skiptevt frå 1896 til 1897. Perioden 1900-03 var han 1. representant frå Smaalenenes amt på Stortinget. Han var medlem av gasje- og pensjonskomiteen.
Episkopí i Réthymno
Episkopí (gresk Επισκοπή) er ein landsby i periferieininga Réthymno i periferien Kreta i Hellas. Episkopí var hovudsete i den tidlegare kommunen Láppa, som frå 2011 inngår som ei kommunaleining i kommunen Réthymno.
Kórthi
Kórthi (gresk Κόρθι) er ein landsby og ein tidlegare kommune sør på øya Ándros i øygruppa Kykladane i periferien Dei sørlege egeiske øyane i Hellas. Kórthi inngår frå 2011 som ei kommunaleining i kommunen Ándros i periferieininga Ándros.
Ved folketeljinga i 2011 hadde kommunaleininga Kórthi 1 948 innbyggjarar, medan tettstaden med same namn hadde 116 innbyggjarar.
Ivar O. Sundet
Ivar Olaus Sundet var ein norsk jurist, byfut og politikar frå Osen i Sør-Trøndelag. Han representerte einmannskrinsen Kristiansund og partiet Venstre på stortinget 1916-18.
Sundet var son til ein gardbrukar. Etter folkehøgskule i Levanger vart han i 1891 student frå Hauges Minde i Kristiania. Han tok cand.jur.-eksamen i 1896 og arbeidde 1897-1900 som fullmektig hos sorenskrivarane i Moss og på Nordmøre. Frå sommaren 1900 var han sakførar i Kristiansund. I 25 samfulle år, 1917-42, var han byfut i Kristiansund, perioden 1921-29 også styrar av Noregs Bank si avdeling i byen.
Sundet hadde gjennom åra ei mengd kommunale og private verv i Kristiansund og i Møre fylke. Han var medlem i bystyret 1910-18 og 1922-31, ordførar 1913-16. Stortingsperioden 1916-18 møtte han på Stortinget som byens representant, med sete i Jarnbanekomiteen, ei strategisk plassering sidan han var med i Møre fylke sin jarnbanekomite i tida 1914-27.
Complejo Deportivo Guillermo Prospero Trinidad
Complejo Deportivo Guillermo Prospero Trinidad, òg kjent som Guillermo Prospero Trinidad Stadium, Trinidad Stadion og Trinidad Stadium, er eit fleirbruksstadion i Oranjestad på Aruba. Stadionet er nasjonalstadionet til Aruba og er kalla opp etter politikaren Guillermo Prospero. Opphavleg var stadionet kalla opp etter dåverande dronning Wilhelmina av Nederland, men namnet vart endra i 1994 då det vart renovert.
Jóhanna Guðrún Jónsdóttir
Bakgrunn og musikk
Jóhanna vart fødd i København i Danmark, men familien flytta til Island då ho var to år gammal, og ho voks opp i Hafnarfjörður. Som lita lærte ho song på musikkskole. Ho spelte inn den første plata si då ho var ni år gammal, og denne kom ut 16. oktober 2000, I 2001 gav ho ut si andre plate og i 2003 kom den tredje plata, ei samling julesongar. I 2008 gav ho ut si første plate som vaksen, Butterflies and Elvis. Ho studerer ved songakademiet Söngskolinn i Reykjavik.
Eurovision Song Contest 2009
Ved den islandske avstemminga ved Söngvakeppni, den islandske versjonen av Melodi Grand Prix 2009, fekk Jóhanna 28 % av røystene, eller 19,076 røyster. I finalen av Eurovision Song Contest 2009 vart ho nr. 2, berre slått av norske Alexander Rybak.
Bordell
Bordell (frå fransk: bordel, som i si tid tyda eit lite plankehus) er eit lokale som hyser prostituerte medan dei tek i mot kundane sine og utøvar verksemda, som går ut på å yte seksuelle tenester mot betaling, til dømes ved mellom anna å stille seg til rådvelde for samleie. Bordellar vert òg kalla horehus, lupanar, maison close, brothel, casa di tolleranza og mykje meir på dei ulike språka.
Bordellar har vore ulovlege i Noreg frå 1887, og er òg ulovleg i Sverige og Danmark. Men slike verksemder er tillate i fleire andre land, ofte underlagt ein meir eller mindre streng kontroll av styresmaktene. Mellom anna finst det bordellar i Tyskland, der dei i moderne reklameaktig språkbruk gjerne vert kalla «Eros-Center» og er mellom dei største i sitt slag i Europa, og i Nederland. I Belgia er bordellar forbode, men vert likevel tolerert, ein dobbeltmoral som kjenneteiknar haldninga til slik verksemd i mange land i verda. I Sveits er dei lovlege og vert kalla salons érotique.
Amundsen Bay
Amundsen Bay, òg kjend som Ice Bay, er ei 26,5 km brei bukt like vest for Tula Mountains i Enderby Land i Antarktis. Bukta vart sett som ei isfylt senking i kystlinja av sir Douglas Mawson den 14. januar 1930. Ho vart observert igjen av kaptein Hjalmar Riiser-Larsen, som leia ein norsk ekspedisjon under ein flytur den 15. januar, og kartlagd nærare den rette posisjonen av nordmennene. Bukta vart kartlagd i detalj under Australian National Antarctic Research Expeditions i 1956 og igjen frå «Thala Dan» i februar 1958. Ho vart namngjeven av Mawson etter Roald Amundsen, som var første mann til Sørpolen.
Jabal an-Nabi Shu'aib
Jabal an-Nabi Shu'aib kan sjå ut som ein liten haug sett frå stader som Sana'a-Al Hudayda-vegen, men frå vestsida er det eit massivt fjell som stig 1500-1600 meter rett opp. Denne sida stoppar skyar fylte med nedbør og gjer at denne sida er relativt frodig. På toppen av fjellet er ein militærpost med radar og heilagdomen til profeten Shu'ayb. Det er relativt vanskeleg å få løyve til å nå toppen.
Sjølv om toppen ikkje er dekt av snø, har det vore rapportar om snøfall her og om vinteren er det vanleg med frost. Vinden kan bli særs kraftig på toppen.
Peter Frederik Wergmann
Peter Frederik Wergmann, Peter Christian Friderich Wergmann    var ein dansk-norsk dekorasjons- og teatermålar som arbeidde i Noreg frå 1830–1831. Han fekk mykje å seia for det moderne teatermåleriet i landet.
Wergmann arbeidde som teiknelærar i København og var knytt til ein teatertropp både som skodespelar og teiknar. Da troppen reiste på turné til Noreg blei Wergmann med. I 1831 opptredde han som skodespelar i Trondheim, deretter var han med på ein omfattande turne til Nord-Møre, Drammen, Arendal, Skien og Fredrikstad. Samstundes med at han reiste rundt teikna han skisser som han seinare laga litografi av og gav ut i to samlingar med prospekt; Norge, fremstillet i lithographerede Billeder efter Naturen. Dei blei gitt ut i Christiania i 1833-1837 med tekstar av Peter Christen Asbjørnsen og Bernt Moe.
Wergmann slo seg ned i Christiania kor han fekk borgarskap som målarmeister i 1840. Året før hadde han via kontakt med slottsarkitekt Hans Ditlev Franciscus von Linstow fått i oppdrag å måle dekorasjonar til Christiania Theaters oppsetting av Henrik Wergelands Venetianerne. Dette blei innleiinga til eit livsvarig virke ved teatret i tillegg til at han i åra 1852-1863 også var tilsett ved Christiania norske Theater.
I Christiania fekk han oppdrag på slottet kor han dekorerte fleire salar, mellom anna spisesalen i pompeiansk stil.
Hessle
Hessle  er ein by i grevskapet East Riding of Yorkshire i England. Han har kring 15 000 innbyggjarar, og ligg 8 km vest for Kingston upon Hull. Geografisk er han ein del av det større storbyområdet kring Hull, men er ikkje ein del av byen. Han ligg på nordsida av Humber-estuaret der Humber Bridge kryssar.
Peder E. Spilling
Peder Einar Pedersson Spilling var ein norsk gardbrukar frå Nord-Audnedal i Vest-Agder som representerte einmannskrinsen Mandalen og partiet Venstre i tida 1916-20. Peder P. Spilling var far hans.
Peder E. Spilling gjekk skogskule på Kongsberg og var frå 1900 skogassistent, hovudyrket var likevel drifta av farsgarden Spilling som han overtok i 1899. Då Vigmostad herad vart oppretta frå 1911 var Spilling medlem i heradsstyret til han døydde, ei tid også ordførar. Som ordførar fekk han fleire verv i amtet, både kva gjaldt skule, vegstellet og bekjempinga av tuberkulosen. Hausten 1915 vart han vald til stortingsmann frå krinsen Mandalen, attvald 1918, trass i at han ikkje møtte 1916-sesjonen, grunna sjukdom. Han døydde sommaren 1920, seks veker før den andre sesjonen i tingbolken 1919-21 var over, og vart erstatta av Gabriel Moseid. På Stortinget var Spilling fyrst medlem i Gasje- og pensjonskomiteen, frå 1919 Vegkomiteen.
Kristen Krogh
Kristen Krogh var ein norsk forstmann og ornitolog, og  arbeidet han gjorde for det offentlege naturvernet har gitt han status som «nasjonalparkanes far».
Oppvekst og utdanning
Kristen Faye von Krogh vart fødd i Gransherad i Telemark med foreldra Asta Olava f. Thorbjørnsen og sokneprest Einar von Krogh. Som presteson flytta han med familien til Mosjøen i 1916, og han budde på Dolstad prestegard rett ved Dolstad kyrkje fram til familien flytta til Drammen i 1928. Etter kvart fjerna han predikatet von frå namnet sitt.
I studietida var han politisk aktiv. Han var med å stifte «Landbrukshøiskolens socialistiske studentlag», og han var eitt år formann i den lokale avdelinga av «Norges studerende ungdoms avholdsforbund».
I 1941 vart han Kristen Krogh gift med Anne Mathilde Mentsen (1921-2007) frå Grong i Nord-Trøndelag.
Yrkeskarriere
Som forstkandidat fekk Krogh arbeid på på høgskolens institutt for skogskjøtsel. Etter eitt år der vart han tilsett i forstvesenet, som forvalta den skogen staten åtte i Noreg, frå 1957 omorganisert til Direktoratet for statens skoger. Som tilsett i forstvesenet fekk han først arbeid i Lierne, frå 1941 vart han assistent i skogforvaltinga i Innherad, samtidig som han underviste på skogskolen i Steinkjer. I 1945 vart han skogforvaltar i Grong, og i 1955 vart han skoginspektør for Nord-Noreg med kontorstad i Mosjøen.
I 1960 vart Krogh tilsett i ei nyoppretta stilling som Statens naturverninspektør, med kontorstad i Trondheim. Her fekk Krogh arbeide for hjartesakene sine, naturvern og naturfreding. Han var med å arbeide fram den første norske nasjonalparken, Rondane nasjonalpark, som vart oppretta 1962. Nasjonalparken følgde han opp gjennom arbeidet for ein norsk nasjonalparkplan.
Ved sida av arbeidet i skogvesenet og som naturverninspektør, skreiv han ei rad artiklar og bøker, spesielt om emne innan ornitologi og skogzoologi. Han deltok også i mange naturopplysningsprogram produsert av Norsk rikskringkasting.
Ottar Hellevik
Ottar Hellevik er ein norsk samfunnsforskar og statistikar. Han var professor ved institutt for statsvitskap ved Universitetet i Oslo frå 1986 til pensjonsalderen. Han var òg forskingsleiar ved Synovate (tidlegare MMI). Han har særleg forska på meiningsmålingar og samfunnsvitskapleg metode. Hellevik har skrive den mest brukte innføringboka i kvantitativ metode i samfunnsvitskap som gjennom fleire revisjonar har vore i bruk sidan 1971, og som no er i sjuande reviderte utgåve.
Hellevik har nytta spørreskjemadata frå undersøkinga Norsk Monitor til å kartleggja verdiendringar over tid i Noregs folkesetnad. Dette arbeidet populariserte han i boka Nordmenn og det gode liv frå 1996. Denne boka vart illustrert og kommentert av Odd Børretzen og viste ved den statistiske teknikken korrespondanseanalyse korleis ein kunne gruppera haldningane til personar langs dei to aksane tradisjonalistar/modernistar og idealistar/materialistar. I 2008 utgav han boka Jakten på den norske lykken. Dette var ein introduksjon til lukkeforsking, og nytta empiri frå Norsk Monitor og internasjonal forsking for å undersøkja om lukke var målbart og kva for faktorar som fører til lukkeleg liv. I boka argumenterte Hellevik for at personar med idealistisk verdisett oftare ville føla seg lukkelege enn personar som var opptekne av materielle verdiar.
I 2011 gav han ut ei bok om bruk og misbruk av meiningsmålingar, ''Mål og mening. Om feiltolking av meningsmålinger'', som var rikt eksemplifisert med korleis nyhendemedia (mis-)brukte statistikk.
The Cry of Love
Oversyn
The Cry of Love og Rainbow Bridge inneheld dei fleste songane Hendrix hadde tenkt å gje ut som det neste albumet sitt, eit dobbeltalbum anten kalla First Rays of the New Rising Sun eller Strate Ahead. Alle songane var skrivne av Hendrix og spelte inn frå seint i desember 1969 og gjennom sommaren 11970, bortsett frå «My Friend». At Mitchell og Kramer var involvert gav albumet truverde, og det vart godt motteke av både tilhengjarar og kritikarar. Albumet nådde tredjeplasen i USA og andreplassen i Storbritannia. Det svert rekna som den mest nøyaktige tilnærminga til det siste albumet til First Rays of the New Rising Sun kom ut i 1997. «Freedom» vart gjeven ut som singel i USA, men nådde berre 59. plass. I Storbritannia vart «Angel» gjeven ut som singel, men denne nådde ikkje ein gong lista.
Kjelder
''
Casey Bay
Casey Bay er ei stor bukt i Antarktis langs kysten av Enderby Land mellom Tange Promontory og Dingle Dome. Vika vart observert under Australian National Antarctic Research Expeditions i 1956. Ho vart namngjeven av Australian Antarctic Names and Medals Committee etter Richard G. Casey (seinare Lord Casey) i Det australske utanriksdepartementet i 1951–60.
Gentlebreen
Gentlebreen er ein liten isbre aust og like nedanfor Forecastle Summit, som flyt sør og inn i den isfrie Barnacle Valley i Convoy Range i Victoria Land i Antarktis. Sjølv om han er ein del av Northwindbreen – Frybreen-systemet, flyt denne mindre isbreen attende til Barnacle Valley. Namnet vart foreslått av den newzealandske geologen Christopher J. Burgess og skildrar breen, men òg helikopterstøtta dei fekk i 1976–77 av U.S. Navy, som hadde kodenamn «Gentle».
Make a Jazz Noise Here
Make a Jazz Noise Here er eit dobbelt konsertalbum av Frank Zappa. Det vart gjeve ut i juni 1991, og var det tredje Zappa-albumet med konsertopptak frå verdsturneen hans i 1988, etter Broadway the Hard Way (1988) og The Best Band You Never Heard in Your Life (1991).
Katten med støvlane
Katten med støvlane (fransk Le Maître Chat ou le Chat botté, italiensk Il Gatto Maestro o il Gatto con gli Stivali, tysk Der Meisterkater oder der Kater inn Stiefeln eller Der gestiefelte Kater, engelsk The Master Cat, or the Booted Cat eller Puss inn Boots), er eit klassisk folkeeventyr formidla av Charles Perrault i hans Contes de ma mère l'Oye (Gåsmors eventyr; 1697), og før dette av Giambattista Basile som Gagliuso i 1634.
Make a Jazz Noise Here
Innhald
Albumet består hovudsakleg av instrumentalar. I tillegg til mange av Zappa sine eigne songar, er det òg arrangement av temat av Igor Stravinsky og Béla Bartók av bassisten, Scott Thunes. Albumet syner Mike Keneally på gitar og klaverinstrument. Trommeslagaren er Chad Wackerman. Med i gruppa er òg ei blåserekkje som bestod av Walt Fowler (trompet), Bruce Fowler (trombone), and saksofonistane Paul Carman, Albert Wing og Kurt McGettrick. Ike Willis speler gitar og syng, i lag med klaverspelar Bobby Martin. Ed Mann spelar perkusjon og forskjellige andre lydar, i tillegg til Synclavier, som Zappa nytta på ein turné for første gong.
Katten med støvlane
I det fyrste opplaget av Grimm-brørne sine eventyr var dette eventyret med som nr 33, men det har ikkje stått i alle opplag.
Handling
I Grimm sitt eventyr får tre brør kvar si arv frå far sin, som var møllar. Den eldste får kverna, den mellomste broren får eit esel og den yngste får ein hannkatt som verker vera verdilaus. Men katten, som kan snakka, viser seg vera svært listig. Han overtalar den nye eigaren sin til å ikkje la laga eit par hanskar av skinnet hans, men i staden bruka dei siste pengane sine til å kjøpa eit par støvlar til katten. Som takk klarer katten jakta ein sekk full av rapphøns til kongen, som betalar for han med gullmynt. Katten klarer så å skaffa ein fin eigdeom med eit slott på til eigaren sin gjennom å lura den føre eigaren, eit troll, til å skapa seg sjølv om til ei rotte som katten så et opp. Møllarsonen kan no utgje seg for å vera adelsmann under namnet «markien av Carabas», og giftar seg til slutt med kongsdottera.
Filmar
Soga er filmatisert som animasjon ei rekkje gonger:
Walt Disney laga ein animert svart-kvitt-kortfilm basert på soga i 1922.